Kren-d sin seg-sen, nettemwali gar-aneɣ wa ur yenṭeq ɣer wayeḍ, ɛeqql-aɣ ameqqran seg-sen, d aferḍas, yekna di lqedd. Isem-is iɛreq-iyi, ur nemyussan ara aṭas di Riyu Saladu, mi d-t-id-mlaleɣ di beṛṛa nemsalam maca yal mi yezzi udem-is ɣef wayeḍ, baba-s yella d aselway n yiwet n tmersiwt di taddart. Ɣer tama-s yeqqim yiwen yesɛa ṣat n tmerwin n yiseggasen di laɛmer-is d amarkanti wagi d Brunu ajadarmi d ilemẓi iḥemmlen ad d-yessebgen ayen yesɛa.